CELEX: 52005PC0566
Language: fi
Date: 2005-11-11
Title: Ehdotus Euroopan parlamentin ja neuvoston asetus kalastustuotteiden maihintuontia jäsenvaltioissa koskevien tietojen toimittamisesta

EUROOPAN YHTEISÖJEN KOMISSIO
                                                  Bryssel 11.11.2005
                                                  KOM(2005) 566 lopullinen
                                                  2005/0223 (COD)
                                        Ehdotus
              EUROOPAN PARLAMENTIN JA NEUVOSTON ASETUS
   kalastustuotteiden maihintuontia jäsenvaltioissa koskevien tietojen toimittamisesta
                                 (komission esittämä)
FI                                                                                     FI
 ---pagebreak---                                         PERUSTELUT
   1) EHDOTUKSEN TAUSTA
      •   Ehdotuksen perustelut ja tavoitteet
      Yhteisön nykylainsäädäntö perustuu kalastustuotteiden maihintuontia jäsenvaltioissa
      koskevien tietojen toimittamisesta annettuun neuvoston asetukseen (ETY) N:o
      1382/91, ja siinä edellytetään, että jäsenvaltiot toimittavat komissiolle kuukausittain
      tiedot niiden satamissa maihintuotujen kalastustuotteiden määrästä ja arvosta.
      Tarkasteltaessa menetelmiä, joita kansalliset viranomaiset käyttävät näiden tietojen
      keruuseen ja kokoamiseen, sekä tapoja, joilla komission yksiköt näitä tietoja
      hyödyntävät, on käynyt ilmi, että jäsenvaltioiden työtaakkaa voitaisiin keventää ja
      tietojen hyödyllisyyttä lisätä tietyin parannuksin.
      •   Yleistä
      Kalastustilastoja koskevalla yhteisön lainsäädännöllä pyritään saamaan jäsenvaltioista
      täysin kattavat ja yhdenmukaiset kuukausittaiset tiedot kalastustuotteiden
      maihintuonnista ja näin täydentämään tietoja, joita kalastus- ja vesiviljelytuotealan
      yhteisestä markkinajärjestelystä annetun neuvoston asetuksen (EY) N:o 104/2000
      nojalla toimitetaan tarkemmin rajatusta tuotevalikoimista tiettyjen satamien osalta.
      •   Ehdotuksen alalla aiemmin annetut säännökset
      Ehdotuksella on tarkoitus parantaa ja korvata yhteisön nykyistä lainsäädäntöä, joten
      neuvoston asetus (ETY) N:o 1382/91 olisi tämän vuoksi kumottava.
      •   Yhdenmukaisuus unionin muiden toimintalinjojen ja tavoitteiden kanssa
      Ei sovelleta.
   2) SIDOSRYHMIEN KUULEMINEN JA VAIKUTUSTEN ARVIOINTI
      •   Sidosryhmien kuuleminen
      Kuulemistavat, tärkeimmät alat ja vastaajien yleinen profiili
      Kansallisille kalastustilastoasiantuntijoille esiteltiin valmisteluasiakirja, johon
      sisältyivät nyt käsillä olevan ehdotuksen tekniset piirteet. Tästä asiakirjasta käytiin
      keskustelua.
      Tiivistelmä vastauksista ja tavasta, jolla ne on otettu huomioon
      Vähäisiä toimituksellisia muutoksia lukuun ottamatta valmisteluasiakirja             sai
      kansallisten kalastustilastoasiantuntijoiden yksimielisen hyväksynnän.
      •   Asiantuntemuksen kerääminen ja käyttäminen
      Tieteen- tai erityisosaamisenalat
FI                                              2                                              FI
 ---pagebreak---       Eurostatin kalastustilastoja käsittelevän työryhmän kokouksiin osallistuneet
      jäsenvaltioiden edustajat ovat asiantuntijoita, jotka tuntevat nykylainsäädännön ja joilla
      on asiantuntemusta kalastustilastojen keruuseen ja kokoamiseen käytettävistä
      kansallisista järjestelmistä.
      Käytetyt menetelmät
      Kalastustilastoja käsittelevän työryhmän kokouksissa asiantuntijoiden välillä käydyt
      avoimet keskustelut.
      Keskeiset organisaatiot tai asiantuntijat, joita on kuultu
      Asiantuntijoina olivat kansalliset kalastusministeriöt ja/tai kansalliset tilastolaitokset.
      Tiivistelmä saaduista ja käytetyistä neuvoista
      Esille ei ole tullut potentiaalisesti vakavia riskejä, joihin liittyisi peruuttamattomia
      seurauksia.
      Koska käsillä oleva ehdotus on nykylainsäädännön yksinkertaistamista, riskejä ei ole
      tunnistettu.
      Keinot, joilla asiantuntijoiden neuvot on tuotu yleisesti saataville
      Asiantuntijoiden keskusteluista saadut tulokset sisältyvät kalastustilastoja käsittelevän
      työryhmän kokouspöytäkirjaan.
      •   Vaikutusten arviointi
      Koska käsillä oleva ehdotus on nykylainsäädännön                       yksinkertaistamista,
      vaikutustenarviointia ei pidetty tarpeellisena.
      Ehdotuksella       muutetaan     ja    yksinkertaistetaan      nykylainsäädäntöä,       joten
      rahoituskannustimia sisältävää tiedotuskampanjaa ei pidetä tarkoituksenmukaisena.
   3) EHDOTUKSEEN LIITTYVÄT OIKEUDELLISET SEIKAT
      •   Tiivistelmä ehdotetuista toimista
      Tällä asetuksella pyritään säätämään yhdenmukaisista tiedoista, joita jäsenvaltiot
      toimittavat kalastustuotteiden maihintuonnin määrästä ja arvosta. Tietojen avulla
      voidaan analysoida kalastustuotemarkkinoita ja tehdä yleisempiä talousanalyyseja
      kalastusalan tilasta. Säädös eroaa nykylainsäädännöstä kolmelta keskeiseltä osaltaan.
      Ensinnäkin tiedot toimitetaan vuosittain eikä kuukausittain. Todettiin, että
      kuukausikohtaisilla ja enintään kuusi kuukautta viitekuukauden jälkeen toimitettavilla
      tiedoilla ei ole laajaa käyttöä markkinoiden päivittäisessä hallinnassa, mutta vuositiedot
      ovat käyttökelpoisia keskipitkän ja pitkän aikavälin markkina-analyyseissa. Näin myös
      kevennetään tietojen toimittamisen aiheuttamaa kansallisten viranomaisten työtaakkaa.
      Toinen ero on, että tiedot pyydetään maihintuonnista vastaavien alusten lippuvaltion
      (eli kansallisuuden) mukaisesti. Tämä vaatimus poikkeaa nykytilanteesta, jossa tiedot
      toimitetaan suurista ryhmistä (EU:n alukset, Efta-alukset ja muut alukset). Sen ansiosta
FI                                             3                                                    FI
 ---pagebreak---    tiedoista voidaan tehdä entistä tarkempia analyyseja kasvattamatta kuitenkaan
   merkittävästi niiden viranomaisten työtaakkaa, jotka jo nyt keräävät tällaiset tiedot.
   Viimeinen ero koskee tilanteita, joissa kalastusalan rakenteelliset ominaisuudet
   aiheuttaisivat kansallisille viranomaisille vaikeuksia, jotka ovat suhteettoman suuria
   alan merkitykseen nähden. Tällöin asetuksessa sallitaan joustavampi toimintatapa ja
   otantamenetelmien käyttäminen maihintuonnin kokonaismäärän estimoimiseksi.
   Kansalliset viranomaiset voivat käyttää tietojen keruuseen soveltuvalla tasolla
   toteutettuja otantamenetelmiä sillä edellytyksellä, että niiden käyttö perustellaan ja että
   tuloksena saatavien tietojen laatua analysoidaan menetelmäraportissa.
   •    Oikeusperusta
   Yhteisön tilastojen oikeusperustana on perustamissopimuksen 285 artikla. Neuvosto
   voi yhteispäätösmenettelyn mukaisesti hyväksyä toimenpiteitä yhteisön toiminnan
   kannalta tarpeellisten tilastojen tuottamiseksi. Mainitussa artiklassa asetetaan yhteisön
   tilastojen tuottamista koskevat vaatimukset sekä edellytetään puolueettomuuden,
   luotettavuuden,          objektiivisuuden,          tieteellisen      riippumattomuuden,
   kustannustehokkuuden ja tilastosalaisuuden noudattamista.
   •    Toissijaisuusperiaate
   Toissijaisuusperiaatetta sovelletaan niiltä osin kuin ehdotus ei kuulu yhteisön
   yksinomaiseen toimivaltaan
   Jäsenvaltiot eivät voi seuraavista syistä yksin saavuttaa ehdotuksen tavoitteita
   riittävässä määrin.
   Jäsenvaltioiden toiminta yksin ei riitä varmistamaan sellaisten vertailukelpoisten
   tilastojen saatavuutta, joita tarvitaan kalastus- ja vesiviljelytuotteiden yhteisiä
   markkinajärjestelyjä koskevan oikeudenmukaisen ja tehokkaan yhteisön politiikan
   kehittämistä ja seurantaa varten. Alan merkityksen kasvun vuoksi jäsenvaltiot
   tarvitsevat luotettavia ja vertailukelpoisia tilastoja. Pelkät jäsenvaltioiden toimet eivät
   ilman unionin tasoista koordinointia ja yhdenmukaistamista täytä tätä tarvetta
   tehokkaasti. EY:n perustamissopimuksen 5 artiklan toissijaisuusperiaate otetaan
   huomioon, sillä jäsenvaltiot eivät voi yksin toimien riittävässä määrin toteuttaa
   suunnitellun toiminnan tavoitetta eli toimittaa järjestelmällisesti tietoja
   kalastustuotteiden maihintuonnista yhdenmukaistettujen yhteisön tilastojen tuotantoa
   varten, vaan toimet voidaan paremmin toteuttaa yhteisön tasolla.
   Kokemus on osoittanut, että jäsenvaltiot keräävät tietoja maihintuonnin määrästä ja
   arvosta mutta käyttävät eri käsitteitä ja määritelmiä, joiden vuoksi EU-tason tiedot
   eivät ole vertailukelpoisia. Tämä rajoittaa merkittävästi tällaisten tietojen
   käyttökelpoisuutta kalastustuotemarkkinoiden hallinnassa.
   Ehdotuksen tavoitteet voidaan seuraavista syistä saavuttaa paremmin yhteisön toimilla.
   Asetuksessa säädetään tietojen koordinoinnista ja yhdenmukaistamisesta EU:n tasolla
   sekä kansallisten viranomaisten toimittamista raporteista, joissa käsitellään tietojen
   keruussa ja kokoamisessa käytettyjä menetelmiä. Näiden raporttien hyväksymisen
   edellytyksenä on, että toimitettujen tietojen sisältöä ja laatua tarkastellaan pysyvän
   maataloustilastokomitean kalastustilastotyöryhmässä. Jos nämä menetelmäraportit
FI                                          4                                                  FI
 ---pagebreak---    hyväksytään, kansalliset viranomaiset voivat käyttää tietojen keräämiseen menetelmiä,
   jotka soveltuvat kyseisen alueen kalastusalan rakenteeseen.
   Yhteisön tilastotietojen keruun järjestäminen onnistuu parhaiten komissiolta, mutta
   kansallisten tilastojärjestelmien organisointi ja toiminta kuuluvat jäsenvaltioiden
   toimivaltaan. Yhteisön tilastoista 17. helmikuuta 1997 annetussa neuvoston asetuksessa
   (EY) N:o 322/97 säädetään, että yhteisön tilastojen on perustuttava mm.
   puolueettomuuden ja tilastosalaisuuden periaatteisiin. Puolueettomuudesta seuraa, että
   tilastot on mahdollisimman nopeasti tarjottava kaikkien käyttäjien saataville. Tämän
   vaatimuksen vastapuolena on velvoite, jonka mukaan tietoja, joiden perusteella
   kansalliset viranomaiset ja komissio laativat yhteisön tilastoja, on pidettävä
   luottamuksellisina, jos niistä voi suoraan tai välillisesti tunnistaa tilastoyksiköitä ja ne
   näin paljastavat yksilötietoja. Kansallisten viranomaisten on toimitettava
   menetelmäraportit, joita kalastustilastotyöryhmä tarkastelee arvioidakseen tietojen
   keruuseen ja kokoamiseen käytettävien kansallisten järjestelmien laatua.
   Yhteisön kalastustuotemarkkinoiden analyysi on tehtävä                       EU:n    tasolla
   yhdenmukaistettuja ja vertailukelpoisia kansallisia tietoja käyttäen.
   Näin ollen ehdotus on toissijaisuusperiaatteen mukainen.
   •    Suhteellisuusperiaate
   Ehdotus on suhteellisuusperiaatteen mukainen seuraavista syistä.
   On tunnettua, että kalastusalan rakenne vaihtelee suuresti jäsenvaltioittain. Tämän
   vuoksi myös kalastustuotteiden maihintuonnin määrää ja arvoa koskevien tietojen
   keruuseen ja kokoamiseen liittyvät kansallisten viranomaisten tehtävät eroavat
   vastaavasti toisistaan. Kansalliset viranomaiset voivatkin käyttää sellaisia
   tietojenkeruumenetelmiä, jotka soveltuvat kalastusalan rakenteeseen ja ovat suhteessa
   alan kansalliseen merkitykseen. Suhteellisuusperiaatteen mukaisesti tässä asetuksessa
   säädetään vain tämän tavoitteen saavuttamisen edellyttämistä vähimmäisvaatimuksista
   eikä siinä mennä pidemmälle kuin on tämän vuoksi tarpeen.
   Uusi lainsäädäntö ei nykytilanteeseen verrattuna lisää kansallisille viranomaisille
   koituvaa taloudellista ja hallinnollista taakkaa. Kun tietoja toimitetaan vuosittain eikä
   kuukausittain ja otantamenetelmiä voidaan käyttää laajemmin, tätä taakkaa voidaan
   luultavasti jopa keventää.
   •    Säädöslajin valinta
   Ehdotettu säädöslaji: asetus.
   Muut säädöskeinot eivät olisi riittäviä seuraavista syistä.
   Euroopan parlamentin ja neuvoston säädöstyypin valinta riippuu lainsäädännön
   tavoitteesta. Kun tietotarpeet ovat Euroopan tasoisia, suuntauksena on käyttää yhteisön
   tilastoissa perussäädöksenä mieluummin asetusta kuin direktiiviä. Asetus on
   suositeltavampi, koska siinä sama laki säädetään koko yhteisöön, eikä jäsenvaltioille
   jätetä mahdollisuutta soveltaa säännöksiä epätäydellisesti tai valikoidusti; asetus on
   lisäksi suoraan sovellettavaa lainsäädäntöä, mikä tarkoittaa, että sitä ei tarvitse saattaa
FI                                          5                                                   FI
 ---pagebreak---       osaksi kansallista lainsäädäntöä. Direktiivillä sitä vastoin pyritään yhdenmukaistamaan
      kansallisia lakeja ja ne sitovat jäsenvaltioita tavoitteen osalta, mutta jäsenvaltiot voivat
      valita yhteisön tasolla sovitun tavoitteen saavuttamiseksi käyttämänsä menetelmät ja
      muodon; direktiivit on saatettava osaksi kansallista lainsäädäntöä. Asetuksen
      käyttäminen vastaa vuodesta 1997 muissa tilastoalan säädöksissä omaksuttua linjaa.
   4) VAIKUTUS TALOUSARVIOON
      Ehdotuksella ei ole vaikutusta yhteisön talousarvioon.
   5) LISÄTIEDOT
      •   Simulaatio, kokeiluvaihe ja siirtymäkausi
      Ehdotuksessa oli tai on siirtymäkausi.
      •   Yksinkertaistaminen
      Ehdotuksessa säädetään lainsäädännön yksinkertaistamisesta.
      Yhteisön nykylainsäädännössä edellytetään, että jäsenvaltiot toimittavat kuukausittain
      komissiolle tiedot kalastuotteiden maihintuonnin määrästä ja arvosta satamissaan.
      Tarkasteltaessa menetelmiä, joita kansalliset viranomaiset käyttävät näiden tietojen
      keruuseen ja kokoamiseen, sekä tapoja, joilla komission yksiköt näitä tietoja
      hyödyntävät, on käynyt ilmi, että jäsenvaltioiden työtaakkaa voitaisiin keventää ja
      tietojen hyödyllisyyttä lisätä tietyin parannuksin. Ehdotus eroaa nykylainsäädännöstä.
      Ensinnäkin tiedot toimitetaan vuosittain eikä kuukausittain. Toiseksi tiedot vaaditaan
      maihintuonnista vastaavien alusten lippuvaltion (eli kansallisuuden) mukaisesti. Tämä
      vaatimus poikkeaa nykytilanteesta, jossa tiedot toimitetaan suurista ryhmistä (EU:n
      alukset, Efta-alukset ja muut alukset), ja sen ansiosta tiedoista voidaan tehdä entistä
      tarkempia analyyseja kasvattamatta kuitenkaan merkittävästi niiden viranomaisten
      työtaakkaa, jotka jo nyt keräävät tällaiset tiedot. Lisäksi asetuksessa sallitaan nykyistä
      joustavampi toimintatapa ja otantamenetelmien käyttäminen maihintuonnin
      kokonaismäärän estimoimiseksi.
      Ehdotus sisältyy komission työ- ja lainsäädäntöohjelmaan viitteellä 2004/ESTAT/010.
      •   Nykyisen lainsäädännön kumoaminen
      Ehdotuksen hyväksyminen johtaa nykylainsäädännön kumoamiseen.
      •   Euroopan talousalue
      Ehdotettu säädös koskee ETA-alueeseen liittyvää asiaa ja olisi sen vuoksi ulotettava
      koskemaan Euroopan talousaluetta.
FI                                             6                                                   FI
 ---pagebreak---                                                                2005/0223 (COD)
                                                    Ehdotus
                    EUROOPAN PARLAMENTIN JA NEUVOSTON ASETUS
       kalastustuotteiden maihintuontia jäsenvaltioissa koskevien tietojen toimittamisesta
                                   (ETA:n kannalta merkityksellinen teksti)
   EUROOPAN PARLAMENTTI JA EUROOPAN UNIONIN NEUVOSTO, jotka
   ottavat huomioon Euroopan yhteisön perustamissopimuksen ja erityisesti sen 285 artiklan 1
   kohdan,
   ottavat huomioon komission ehdotuksen,1
   noudattavat perustamissopimuksen 251 artiklassa määrättyä menettelyä2
   sekä katsovat seuraavaa:
   (1)     Kalastustuotteiden maihintuontia jäsenvaltioissa koskevien tietojen toimittamisesta 21
           päivänä huhtikuuta 1991 annetussa neuvoston asetuksessa (ETY) N:o 1382/913
           edellytetään, että jäsenvaltiot toimittavat komissiolle tiedot niiden satamissa
           maihintuotujen kalastustuotteiden määrästä ja keskimääräisistä hinnoista.
   (2)     Kokemus on osoittanut, että kalastustuotteiden markkina-analyysit ja muut
           talousanalyysit eivät kärsi, jos tiedot toimitetaan yhteisön lainsäädännön nojalla
           vuosittain eikä kuukausittain.
   (3)     Analyysit kohentuisivat, jos tiedot jaoteltaisiin maihintuonnista vastaavien alusten
           lippuvaltion mukaisesti.
   (4)     Asetuksessa (ETY) N:o 1382/91 säädetty, tietojen keruussa ja kokoamisessa sallitun
           otannan raja-arvo kuormittaa tiettyjä kansallisia viranomaisia liikaa. Jotta järjestelmää
           voitaisiin parantaa ja yksinkertaistaa, asetus (ETY) N:o 1382/91 olisi korvattava tällä
           asetuksella.
   (5)     Koska ehdotettujen toimien tavoitetta eli yhteisten oikeudellisten puitteiden laatimista
           jäsenvaltioissa maihintuotuja kalastustuotteita koskevien yhteisön tilastojen
           järjestelmällistä tuottamista varten ei voida riittävällä tavalla toteuttaa kansallisella
   1
           EUVL C [...], [...], s. [...].
   2
           EUVL C [...], [...], s. [...].
   3
           EYVL L 133, 28.5.1991, s. 1. Asetus sellaisena kuin se on viimeksi muutettuna Euroopan parlamentin
           ja neuvoston asetuksella (EY) N:o 1882/2003 (EUVL L 284, 31.10.2003, s. 1).
FI                                                      7                                                     FI
 ---pagebreak---           tasolla ja se voidaan paremmin toteuttaa yhteisön tasolla, yhteisö voi toteuttaa
          toimenpiteitä perustamissopimuksen 5 artiklassa määrätyn toissijaisuusperiaatteen
          mukaisesti. Mainitussa artiklassa vahvistetun suhteellisuusperiaatteen mukaisesti tässä
          asetuksessa ei ylitetä sitä, mikä on tämän tavoitteen saavuttamiseksi tarpeen.
   (6)    Yhteisön tilastoista 17 päivänä helmikuuta 1997 annetussa neuvoston asetuksessa
          (EY) N:o 322/974 luodaan yleispuitteet kalastusalan tilastoille. Sen mukaan tilastojen
          laatimisessa on noudatettava puolueettomuutta, luotettavuutta, objektiivisuutta,
          tieteellistä riippumattomuutta, kustannustehokkuutta ja tilastosalaisuutta.
   (7)    On tärkeää varmistaa tämän asetuksen yhtenäinen soveltaminen ja säätää tätä varten
          yhteisön menettelystä, jolla voidaan asianmukaisen ajan kuluessa vahvistaa
          yksityiskohtaiset soveltamissäännöt ja tehdä tarvittavia teknisiä muutoksia.
          5
   (8)      Tämän asetuksen täytäntöönpanemiseksi tarvittavista toimenpiteistä olisi päätettävä
          menettelystä komissiolle siirrettyä täytäntöönpanovaltaa käytettäessä 28 päivänä
          kesäkuuta 1999 tehdyn neuvoston päätöksen 1999/468/EY mukaisesti,
   OVAT ANTANEET TÄMÄN ASETUKSEN:
                                                  1 artikla
                                               Määritelmät
   Tässä asetuksessa tarkoitetaan:
   (1)      ’Yhteisön aluksilla’ aluksia, jotka purjehtivat jonkin yhteisön jäsenvaltion lipun alla
            tai jotka on rekisteröity jossakin yhteisön jäsenvaltiossa.
   (2)      ’Efta-aluksilla’ aluksia, jotka purjehtivat jonkin Efta-maan lipun alla tai jotka on
            rekisteröity Efta-maassa.
   (3)      ’Yksikköarvolla’
            a)     ensimmäistä myyntiarvoa kansallisena valuuttana tonnia kohden tai
            b)     niiden tuotteiden osalta, joita ei välittömästi myydä, keskimääräistä hintaa
                   kansallisena valuuttana tonnia kohden sopivaa menetelmää käyttäen
                   estimoituna.
                                                  2 artikla
                                        Jäsenvaltioiden velvoitteet
   1.       Jäsenvaltioiden on toimitettava komissiolle vuosittain tilastot niiden alueelle yhteisön
            aluksilta ja Efta-aluksilta maihintuoduista kalastustuotteista (jäljempänä
            ’tilastotiedot’).
   4
          EYVL L 52, 22.2.1997, s. 1. Asetus sellaisena kuin se on muutettuna asetuksella (EY) N:o 1882/2003
          (EUVL L 284, 31.10.2003, s. 1).
   5
          EYVL L 184, 17.7.1999, s. 23.
FI                                                     8                                                     FI
 ---pagebreak---    2.        Tämän asetuksen soveltamista varten katsotaan, että seuraavat kalastustuotteet on
             tuotu maihin ilmoittavan jäsenvaltion alueelle:
             a)    tuotteet, jotka kalastusalukset tai        muut     kalastuslaivaston    osat  ovat
                   maihintuoneet kansallisiin satamiin
             b)    tuotteet, jotka on maihintuotu ilmoittavan jäsenvaltion aluksista muihin kuin
                   yhteisön satamiin ja jotka kuuluvat tietyistä yhteisön tullikoodeksista annetun
                   neuvoston asetuksen (ETY) N:o 2913/92 soveltamista koskevista säännöksistä
                   2 päivänä heinäkuuta 1993 annetun komission asetuksen (ETY) N:o 2454/93
                   liitteenä olevan lomakkeen T2M piiriin.
                                                  3 artikla
                                            Tilastojen keruu
   1.        Tilastotietojen on katettava kansalliselle alueelle tapahtuneet maihintuonnit
             kokonaisuudessaan.
   2.        Otantamenetelmiä voidaan käyttää erityisesti niissä tapauksissa, joissa jonkin
             jäsenvaltion kalastusalan tietyn sektorin rakenteellisten piirteiden vuoksi kattava
             tiedonkeruu aiheuttaisi kansallisille viranomaisille ongelmia, jotka ovat suhteettomia
             kyseisen sektorin merkitykseen nähden.
                                                  4 artikla
                                                   Tiedot
   Tilastotietojen on koskettava viitekalenterivuonna maihintuotujen tuotteiden kokonaismäärää
   ja yksikköarvoja.
   Muuttujat, joista tilastotiedot on toimitettava, näiden muuttujien määritelmät sekä niihin
   liittyvät nimikkeistöt annetaan liitteissä II, III ja IV.
                                                  5 artikla
                                     Tilastotietojen toimittaminen
   Jäsenvaltioiden on toimitettava tilastotiedot komissiolle vuosittain liitteessä I täsmennetyn
   esitysmuodon mukaisesti ja käyttäen liitteissä II, III ja IV esitettyjä koodeja.
   Tilastotiedot on toimitettava kuuden kuukauden kuluessa viitevuoden päättymisestä.
                                                  6 artikla
                                               Menetelmät
   1.        Jäsenvaltioiden on 12 kuukauden kuluessa tämän asetuksen voimaantulosta
             toimitettava komissiolle yksityiskohtainen menetelmäraportti, jossa kuvataan se,
             miten tiedot on kerätty ja tilastot koottu. Raporttiin on sisällytettävä yksityiskohtaiset
             tiedot mahdollisesti käytetyistä otantamenetelmistä sekä arvio näin saatujen
             estimaattien laadusta.
FI                                                     9                                                FI
 ---pagebreak---    2.       Komissio tarkastelee näitä raportteja ja esittää                päätelmänsä    pysyvän
            maataloustilastokomitean soveltuvalle työryhmälle.
   3.       Jäsenvaltioiden on ilmoitettava komissiolle kaikista muutoksista 1 kohdan mukaisesti
            annettuihin tietoihin kolmen kuukauden kuluessa siitä kun muutos tehtiin. Niiden on
            toimitettava komissiolle yksityiskohtaiset tiedot myös kaikista merkittävistä
            käytettyjen keruumenetelmien muutoksista.
                                                7 artikla
                                             Siirtymäkausi
   Jäsenvaltioille voidaan jäljempänä 9 artiklan 2 kohdassa säädetyn menettelyn mukaisesti
   myöntää tämän asetuksen täytäntöönpanoa varten siirtymäkausia, joiden kesto on enintään
   kolme vuotta tämän asetuksen voimaantulopäivästä.
                                                8 artikla
                                              Poikkeukset
   1.       Jos jonkin jäsenvaltion kalastusalan tietyn sektorin sisällyttäminen tilastotietoihin
            aiheuttaisi kansallisille viranomaisille vaikeuksia, jotka ovat suhteettomia kyseisen
            sektorin merkitykseen nähden, voidaan 9 artiklan 2 kohdassa säädetyn menettelyn
            mukaisesti myöntää poikkeus, jolla jäsenvaltion sallitaan jättää kyseistä sektoria
            koskevat tiedot pois kansallisia tietoja toimittaessaan.
   2.       Jäsenvaltioiden on mahdollisten poikkeuspyyntöjensä tueksi esitettävä komissiolle
            raportti niistä ongelmista, joita niillä on ollut tämän asetuksen soveltamisessa niiden
            alueelle tapahtuneen maihintuonnin kokonaismäärään.
                                                9 artikla
                                                Komitea
   1.       Komissiota avustaa neuvoston päätöksen 72/279/ETY6 1 artiklalla perustettu pysyvä
            maataloustilastokomitea.
   2.       Jos tähän kohtaan viitataan, sovelletaan päätöksen 1999/468/EY 4 ja 7 artiklassa
            säädettyä hallintomenettelyä ja otetaan huomioon mainitun päätöksen 8 artiklan
            säännökset.
            Mainitun päätöksen 4 artiklan 3 kohdassa säädetty määräaika on kolme kuukautta.
   3.       Komitea vahvistaa työjärjestyksensä.
                                                10 artikla
                                             Kumoaminen
   Kumotaan asetus (ETY) N:o 1382/91.
   6
          EYVL L 179, 7.8.1972, s. 1.
FI                                                  10                                              FI
 ---pagebreak---                                              11 artikla
                                           Voimaantulo
   Tämä asetus tulee voimaan kahdentenakymmenentenä päivänä sen jälkeen, kun se on
   julkaistu Euroopan unionin virallisessa lehdessä.
   Tämä asetus on kaikilta osiltaan velvoittava, ja sitä sovelletaan sellaisenaan kaikissa
   jäsenvaltioissa.
   Tehty Brysselissä […] päivänä […]kuuta […].
   Euroopan parlamentin puolesta               Neuvoston puolesta
   Puhemies                                    Puheenjohtaja
FI                                              11                                         FI
 ---pagebreak---                                                  LIITE I
                                     Toimitettavien tietojen muoto
   Tiedostomuoto
   Tiedot toimitetaan tiedostona, jossa jokainen tietue sisältää jäljempänä osoitetut kentät. Nämä
   kentät erotetaan toisistaan pilkulla (’,’).
                          Kenttä                         Huomautus                  Liite
             Viitevuosi                        Neljä numeroa (esim. 2003)
             Ilmoittava maa                    Kolmimerkkinen kirjainkoodi Liite II
             Laji tai lajiryhmä                Kansainvälinen                   -
                                               kolmimerkkinen
                                               kirjainkoodi*
             Lippuvaltio                       Kolmimerkkinen kirjainkoodi Liite II
             Kuvaus                                                             Liite III
             Käyttötarkoitus                                                    Liite IV
             Määrä                             Maihintuotu          tonnimäärä
                                               (pyöristettynä            yhteen
                                               desimaaliin)
             Yksikköarvot                      Kansallisena          valuuttana
                                               tonnia kohden
   *         Kansainvälisten kolmikirjaimisten lajikoodien (alpha-3 species codes) täydellinen
             luettelo on saatavilla FAO:n ASFIS-sivuilta:
             (http://www.fao.org/fi/statist/fisoft/asfis/asfis.asp)
   Maihintuodut painoltaan alle 50 kg:n määrät kirjataan ”0.0”
   Tämän liitteen sisältöä koskevista teknisistä muutoksista säädetään 9 artiklan 2 kohdassa
   tarkoitettua menettelyä noudattaen.
FI                                                   12                                            FI
 ---pagebreak---                     LIITE II
               Maakoodien luettelo
              Maa                  Koodi
   Itävalta                        AUT
   Belgia                          BEL
   Kypros                          CYP
   Tšekki                          CZE
   Saksa                           DEU
   Tanska                          DNK
   Espanja                          ESP
   Viro                             EST
   Suomi                            FIN
   Ranska                          FRA
   Yhdistynyt kuningaskunta        GBR
   Kreikka                         GRC
   Unkari                          HUN
   Irlanti                          IRL
   Italia                           ITA
   Liettua                         LTU
   Latvia                          LVA
   Luxemburg                       LUX
   Malta                           MLT
   Alankomaat                      NLD
   Puola                           POL
   Portugali                        PRT
   Slovakia                        SVK
FI                      13               FI
 ---pagebreak---                            Slovenia                          SVN
                           Ruotsi                            SWE
                           Islanti                            ISL
                           Norja                             NOR
                           Muut                              OTH
   Tämän liitteen sisältöä koskevista teknisistä muutoksista säädetään 9 artiklan 2 kohdassa
   tarkoitettua menettelyä noudattaen.
FI                                              14                                           FI
 ---pagebreak---                        LIITE III
               Kuvauskoodien luettelo
                         Osa A
                        Luettelo
                Kuvaus                  Koodi
   Tuore (ei määritelty)                 10
   Tuore (kokonainen)                    11
   Tuore (perattu)                       12
   Tuore (pyrstöt)                       13
   Tuore (fileet)                        14
   Tuore (perattu ja pää poistettu)      16
   Tuore (nahaton ja kuivattu)           17
   Tuore (elävä)                         18
   Tuore (muu)                           19
   Jäädytetty (ei määritelty)            20
   Jäädytetty (kokonainen)               21
   Jäädytetty (perattu)                  22
   Jäädytetty (pyrstöt)                  23
   Jäädytetty (fileet)                   24
   Jäädytetty (ei fileiksi leikattu)     25
   Jäädytetty     (perattu    ja    pää  26
   poistettu)
   Jäädytetty (puhdistettu)              27
   Jäädytetty (ei puhdistettu)           28
   Jäädytetty (muu)                      29
   Suolattu (ei määritelty)              30
   Suolattu (kokonainen)                 31
   Suolattu (perattu)                    32
FI                          15                FI
 ---pagebreak---                      Suolattu (fileet)                           34
                     Suolattu      (perattu    ja    pää         36
                     poistettu)
                     Suolattu (muu)                              39
                     Savustettu                                  40
                     Kypsennetty                                 50
                     Kypsennetty       (pakastettu     ja        60
                     pakattu)
                     Kuivattu (ei määritelty)                    70
                     Kuivattu (kokonainen)                       71
                     Kuivattu (perattu)                          72
                     Kuivattu (fileet)                           74
                     Kuivattu      (perattu    ja    pää         76
                     poistettu)
                     Kuivattu (muu)                              79
                     Kokonainen (ei määritelty)                  91
                     Saksia                                      80
                     Mätimunia                                   85
                     Kuvaus tuntematon                           99
                                            Osa B
                                       Huomautukset
   1. Fileet: Tällä tarkoitetaan lihakaistaleita, jotka on leikattu yhdensuuntaisena kalan
      selkärangan kanssa joko kalan oikealta tai vasemmalta puolen, edellyttäen, että pää,
      sisälmykset, evät (selkä-, perä-, pyrstö-, vatsa-, rinta-) ja ruodot (selkäranka tai suuret
      ruodot, vatsa-, kylki-, bronkiaaliset tai jalustinruodot jne.) on poistettu, eivätkä kalan
      kaksi osaa ole kiinni toisissaan esimerkiksi selkä- tai vatsapuolelta.
   2. Kokonainen kala: Tällä tarkoitetaan perkaamatonta kalaa.
   3. Puhdistettu: Tämä tarkoittaa kalmareita, joiden raajat, pää ja sisäelimet on poistettu
      ruumiista.
   4. Jäädytetty kala: Tämä tarkoittaa kaloja, jotka on jäädytetty siten, että kalan
      luontainen laatu säilyy, laskemalla lämpötila keskimäärin -18 °C:een tai sen alle ja
      jotka sen jälkeen pidetään vähintään - 18 °C:n lämpötilassa.
FI                                           16                                                   FI
 ---pagebreak---    5.        Tuore kala: Tämä tarkoittaa kaloja, joita ei ole säilötty, suolattu, savustettu,
             jäädytetty tai käsitelty muutoin kuin jäähdyttämällä. Ne kuvataan yleensä
             kokonaisina tai perattuina.
   6.        Suolattu kala: Tämä tarkoittaa kaloja, jotka on säilötty, usein perattuna ja pää
             poistettuna, suolaan tai suolaveteen.
   Tämän liitteen sisältöä koskevista teknisistä muutoksista säädetään 9 artiklan 2 kohdassa
   tarkoitettua menettelyä noudattaen.
FI                                                 17                                         FI
 ---pagebreak---                                                 LIITE IV
                              Luettelo tuotteiden loppukäytön koodeista
                                                  Osa A
                                                 Luettelo
      Osa B                        Käyttötarkoitus                      Koodi
                   Ihmisravinnoksi                                            1
                   Teolliseen käyttöön                                        2
                   Poistettu markkinoilta                                     3
                   Syötiksi                                                   4
                   Rehuksi                                                    5
                   Jäte                                                       6
                   Käyttötarkoitus tuntematon                                 9
                                              Huomautukset
   1.        Ihmisravinnoksi: Tähän kuuluvat kaikki ne tuotteet, jotka ensimmäistä kertaa
             myytäessä myydään elintarvikkeiksi tai jotka tuodaan maihin sellaisen sopimuksen
             perusteella, joka koskee elintarvikkeita. Sellaiset määrät jätetään pois, jotka on
             tarkoitettu    elintarvikkeiksi,    mutta      ensimmäisen      myynnin  ajankohtana
             markkinaolosuhteiden, hygieenisten määräysten tai vastaavien syiden vuoksi
             poistetaan elintarvikemarkkinoilta.
   2.        Teollinen käyttö: Tähän kuuluvat kaikki ne tuotteet, jotka on tuotu maihin
             nimenomaan jauhoiksi tai öljyksi valmistamista varten tai eläinten ravinnoksi sekä ne
             määrät, joita ensimmäistä kertaa myytäessä ei myydä elintarvikkeiksi siitä
             huolimatta, että ne alun perin oli tarkoitettu tähän tarkoitukseen.
   Tämän liitteen sisältöä koskevista teknisistä muutoksista säädetään 9 artiklan 2 kohdassa
   tarkoitettua menettelyä noudattaen.
FI                                                  18                                             FI